Още 2 дни събират кандидати за промотиране на вина — Agrozona.bg
Юлиана Стоичкова ПУБЛИКУВАНО НА 29.03.2020 08:40
До 31 март 2020 г. кандидатите ще могат да подават документи по мярката „Популяризиране в трети държави“ от Националната програма за подпомагане на лозаро-винарския сектор 2019 – 2023 г. за 2020 г., съобщават от ДФ „Земеделие”. Мярката бе отворена на 17 февруари. Вместо досегашните 50 %, бенефициентите ще получат до 60 % европейско финансиране за промотиране на вино на пазарите извън държавите – членки на ЕС. Промяната се дължи на изменение на европейското законодателство от февруари тази година, като спешна мярка за противодействие на увеличените вносни мита върху вина от Съюза в САЩ и възникващите от тях последствия за международната търговия с вино като цяло.